दूसरे वनडे में भारत ने 7 विकेट से जीत दर्ज की  
बारिश ने मैच में खलल डाला और टीम इंडिया को जीतने के लिए 90 गेंदों में 83 रनों का लक्ष्य मिला, जिसे टीम ने 3 विकेट खोकर हासिल कर लिया।
टीम इंडिया ने वेस्ट इंडीज के खिलाफ दूसरा वनडे मैच आसानी से जीत लिया। टॉस जीतकर रैना ने पहले गेंदबाजी करने का फैसला किया, जिसे गेंदबाजो ने सही साबित किया। वेस्ट इंडीज ने निर्धारित 50 ओवरों में 9 विकेट खोकर 240 रन बनाए। मिश्रा ने 4 और मुनाफ ने 3 विकेट झटके।  इसके बाद 241 रन के लक्ष्य को पार्थिव पटेल और कोहली की पारियों ने आसान बना दिया। बारिश ने मैच में खलल डाला और टीम इंडिया को जीतने के लिए 90 गेंदों में 83 रनों का लक्ष्य मिला, जिसे टीम ने 3 विकेट खोकर ही हासिल कर लिया। मैच में कोहली ने 81 और पटेल ने 56 रन बनाए।